**NÁVRH**

**Všeobecné záväzné nariadenie č. 1 /2018, ktorým sa vyhlasuje záväzná časť**

**Územné plánu obce Pobedim – Zmeny a doplnky č. 1.**

Obecné zastupiteľstvo Obce Pobedim v zmysle ustanovenia § 11, ods. 4, písmeno c) a g) zákona č. 369/1990 Zb. o obecnom zriadení v znení neskorších predpisov, a v súlade s ustanovením § 26 ods. 3 a § 27 ods. 3 zákona č. 50/1976 Zb. o územnom plánovaní a stavebnom poriadku v znení neskorších predpisov (stavebný zákon) vydáva toto Všeobecne záväzné nariadenie obce Pobedim, ktorým sa vyhlasuje záväzná časť Územného plánu obce Pobedim - Zmeny a doplnky č. 1.

**Čl. 1**

**Účel všeobecne záväzného nariadenia**

Týmto všeobecne záväzným nariadením (ďalej len „VZN") Obec Pobedim vyhlasuje záväznú časť zmien a doplnkov územného plánu obce Pobedim, ktorá tvorí neoddeliteľnú súčasť tohto VZN.

V zmysle Zákona č. 50/1976 Zb. o územnom plánovaní a stavebnom poriadku v platnom znení súčasťou územného plánu je záväzná časť. Záväzná časť Územného plánu obce Pobedim – Zmeny a doplnky č. 1 obsahuje návrh regulatívov územného rozvoja s presne formulovanými zásadami priestorového usporiadania a funkčného využitia územia vyjadrené vo forme regulatívov, obsahujúcich záväzné pravidlá, ktoré stanovujú opatrenia v území, určujú podmienky využitia územia a umiestňovania stavieb.

**Čl. 2**

**Rozsah platnosti**

Riešené územie Územného plánu obce Pobedim je celé katastrálne územie obce Pobedim. Tento rozsah sa ZaD č. 1 ÚPN-O Pobedim nemení.

Toto nariadenie platí do doby schválenia prípadnej ďalšej zmeny a doplnku ÚPN – O, resp. do doby schválenia nového územného plánu obce Pobedim.

Týmto nariadením sa upravuje rozsah platnosti záväznej časti ÚPN – obce Pobedim .

**Čl. 3**

**Záväzná časť územného plánu**

Neoddelitel'nú súčasť tohto VZN tvorí Záväzná časť Územného plánu obce Pobedim – Zmeny a doplnky č. 1 v rozsahu:

*a) Textová časť* - Záväzná časť, ktorá obsahuje regulatívy územného rozvoja so stanovením zásad priestorového a funkčného využívania územia a verejnoprospešných stavieb uvedená v prílohe č. 1 tohoto nariadenia v rozsahu nasledovných kapitol:

* Zásady a regulatívy priestorového usporiadania územia a funkčného využitia územia pre funkčné a priestorovo homogénne jednotky
* Určenie prípustných, obmedzujúcich alebo vylučujúcich podmienok pre využitie jednotlivých plôch a intenzitu ich využitia
* Zásady a regulatívy pre umiestnenie občianskeho vybavenia územia
* Zásady a regulatívy pre umiestnenie rekreácie
* Zásady a regulatívy pre umiestnenie verejného dopravného a technického vybavenia územia
* Zásady a regulatívy pre zachovanie kultúrno – historických hodnôt, pre ochranu a využívanie prírodných zdrojov, pre ochranu prírody a tvorbu krajiny, pre vytváranie a udržiavanie ekologickej stability, vrátane plôch zelene
* Zásady a regulatívy pre starostlivosť o životné prostredie
* Vymedzenie zastavaného územia obce
* Vymedzenie ochranných pásiem a chránených území
* Určenie, pre ktoré časti obce je potrebné obstarať a schváliť územný plán zóny
* Plochy pre verejnoprospešné stavby
* Zoznam verejnoprospešných stavieb
* Schéma záväzných častí riešenia.

*b) Grafická časť* - Záväzná časť (v rozsahu textovej záväznej časti) , uvedená v Prílohe č. 2 tohto nariadenia , ktorá obsahuje:

Komplexný výkres priestorového usporiadania a funkčného využívania územia s vyznačenou záväznou časťou riešenia a verejnoprospešnými stavbami (Výkres č. 2) M 1:5 000.

**Čl. 4**

**Uloženie a sprístupnenie územnoplánovacej dokumentácie**

Schválený Územný plán obce Pobedim - Zmeny a doplnky č. 1 je uložený a sprístupnený k nahliadnutiu:

a) na Obecnom úrade Pobedim

b) na stavebnom úrade obce

c) na Okresnom úrade Trenčín, odbor výstavby a bytovej politiky.

**Čl. 5**

**Záverečné ustanovenia**

Schválený územný plán je v určenom rozsahu záväzným alebo smerným podkladom na vypracovanie a schválenie ďalšej územnoplánovacej, na územné rozhodovanie a na vypracovanie dokumentácie stavieb.

Ak toto nariadenie neustanovuje inak, postupuje sa v konaní o územnom plánovaní podľa stavebného zákona č. 50/1976Zb. o územnom plánovaní a stavebnom poriadku v znení neskorších predpisov

Toto VZN schválilo Obecné zastupiteľstvo Obce Pobedime na zasadnutí dňa ......2018 uznesením č. ........... a nadobúda účinnosť po schválení 15-tym dňom odo dňa jeho vyvesenia na úradnej tabuli obce.

V Pobedime dňa .............

**Mgr. Martin Lednický**  starosta obce

Príloha: Záväzná časť ZaD č. 1 ÚPN-O Pobedim je k nahliadnutiu na OcÚ

*Návrh VZN - vyvesený na úradnej tabuli obce dňa ............*

* *zverejnený na internetovej adrese obce dňa ..........*

*VZN schválené Obecným zastupiteľstvom Pobedim dňa ..................*

*VZN vyvesené na úradnej tabuli obce Pobedim dňa ................*

*VZN zvesené z úradnej tabule obce Pobedim dňa ......................*

*VZN nadobúda účinnosť dňom .....................*